**Zaklada „Hrvatska za djecu”**

* Predmet Ugovora jest dodjela financijskih sredstava Korisniku, u svrhu osiguranja pokrića troškova školske prehrane u školskoj godini 2016./2017.

**I. Uvjeti koje djeca moraju ispuniti i dokumentacijom dokazati kako bi ostvarili status Krajnjih korisnika:**

1. Dijete je polaznik **nekog od 8 (osam) razreda**
2. Dijete **je krvnim srodstvom ili po nekoj zakonskoj osnovi** povezano s obitelji u kojoj živi
3. Dijete i/ili jedan od njegovih roditelja (odnosno jedan od zakonskih skrbnika, posvojitelja ili udomitelja) je **hrvatski državljanin**
4. Obitelj u kojoj živi dijete **ima prosječni mjesečni prihod** ostvaren u razdoblju **od 1. siječnja 2016. godine do zaključno 31. kolovoza 2016.** god. po članu zajedničkog kućanstva (kućanstvo čine svih članovi obitelji i djeca, uključivo Dijete, koji dijele isti stambeni prostor) koji **ne prelazi** iznos od **2.000,00 kn**

**Prihod zajedničkog kućanstva kumulativno obuhvaća sljedeće:**

* **prosječna mjesečna neto plaća**, odnosno naknada s osnove zaposlenja, ostvarena u navedenom vremenskom razdoblju od strane svakog pojedinog člana zajedničkog kućanstva
* **mirovina** (sa zaštićenim i drugim dodacima na mirovinu), naknada mirovine ili novčana naknada u prosječnom mjesečnom iznosu, ostvarena u navedenom vremenskom razdoblju od strane svakog pojedinog člana zajedničkog kućanstva
* **dohodak od samostalne djelatnosti**, dohodak od imovine i imovinskih prava, dohodak od kapitala, dohodak od osiguranja, drugi dohodak utvrđen za poreznu osnovicu poreza na dohodak, ostvaren u navedenom vremenskom razdoblju od strane svakog pojedinog člana zajedničkog kućanstva
* **naknada plaće za vrijeme bolovanja te rodiljna i roditeljska novčana potpora**, ostvarena u navedenom vremenskom razdoblju od strane svakog pojedinog člana zajedničkog kućanstva
1. Obitelj u kojoj živi Dijete **nije prethodno ostvarila potporu od Zaklade** za fizičke osobe u svrhu pokrića troškova školske prehrane za dijete/djecu za školskoj godini 2016./2017.
2. Dijete i/ili jedan od njegovih roditelja (odnosno jedan od zakonskih skrbnika, posvojitelja ili udomitelja) za Dijete, **nije prethodno ili istovremeno po nekoj drugoj osnovi iz bilo kojeg javnog izvora ostvarilo pokriće cjelokupnih ili dijela troškova školske prehrane u školskoj godini 2016./2017**.

**II. Dokazna dokumentacija koju roditelji (odnosno zakonski skrbnici, posvojitelji ili udomitelji) moraju dostaviti:**

**a) tiskana ili elektronička preslika Djetetovog Rodnog lista (ne može biti starija od šest mjeseci**) kad dijete živi s roditeljima, tj. preslika Rješenja o skrbništvu (donosi nadležni CZSS ili nadležni sud) kad dijete živi kod zakonskog skrbnika, tj. preslika Rješenja o posvojiteljstvu (donosi nadležni CZSS), tj. preslika Odluke nadležnog CZZS ili Odluke nadležnog suda u izvanparničnom postupku kad dijete živi kod udomitelja (donosi nadležni CZSS ili nadležni sud), a pri čemu elektronička preslika podrazumijeva ispis iz sustava e-građani

**b) tiskana ili elektronička preslika Domovnice** (može biti starija od šest mjeseci) za Dijete i/ili jednog od roditelja (odnosno jednog od zakonskih skrbnika, posvojitelja ili udomitelja) hrvatskog državljanina, a pri čemu elektronička preslika podrazumijeva ispis iz sustava e-građani

**c) izjava pod materijalnom i kaznenom odgovornošću** o sastavu zajedničkog kućanstva u kojem živi Dijete, koju potpisuje jedan od roditelja (odnosno jedan od zakonskih skrbnika, posvojitelja ili udomitelja);

**d) potvrda o nezaposlenosti** i trajanju nezaposlenosti za one članove zajedničkog kućanstva koji su nezaposleni (izdaje Hrvatski zavod za zapošljavanje);

**e) potvrda o visini mirovine** (sa zaštitnim i drugim dodacima na mirovinu), odnosno naknade mirovine ostvarene u prethodnoj kalendarskoj godini, za one članove zajedničkog kućanstva koji su umirovljenici, odnosno koji ostvaruju naknadu mirovine (izdaje Hrvatski zavod za mirovinsko osiguranje prema mjestu prebivališta)

**f) izjava pod punom materijalnom i kaznenom odgovornošću o visini ostvarenih neto dohodaka** i drugih dohodaka za razdoblje 01.01.2016.-31.08.2016. za svakog pojedinog člana zajedničkog kućanstva starijeg od 15 godina, zajedno sa svim dostupnim dokazima takvih dohodaka (npr. platne liste, IP obrasci, potvrde poslodavca, potvrde Hrvatskog zavoda za mirovinsko osiguranje, potvrde Hrvatskog zavoda za zdravstveno osiguranje) (izjavu potpisuju svi članovi zajedničkog kućanstva stariji od petnaest godina)

**g) potvrda o visini isplaćene naknade plaće za bolovanje te rodiljnih i roditeljskih potpora** u tijeku prethodne kalendarske godine za one članove zajedničkog kućanstva koji su ostvarili prihod po osnovi naknade plaće za bolovanje od HZZO te rodiljnih i roditeljskih potpora (izdaje Hrvatski zavod za zdravstveno osiguranje prema mjestu prebivališta)

**h) izjava pod punom materijalnom i kaznenom odgovornošću** kojom se potvrđuje da obitelj u kojoj živi Dijete nije ostvarila potporu od Zaklade za fizičke osobe u svrhu pokrića troškova školske prehrane za dijete/djecu za školskoj godini 2016./2017., a koju izjavu potpisuje jedan od roditelja (odnosno jedan od zakonskih skrbnika, posvojitelja ili udomitelja

**i) izjava pod punom materijalnom i kaznenom odgovornošću** kojom se potvrđuje da Dijete i/ili jedan od njegovih roditelja (odnosno jedan od zakonskih skrbnika, posvojitelja ili udomitelja) za Dijete, nije prethodno ili istovremeno po nekoj drugoj osnovi iz bilo kojeg drugog izvora ostvarilo/o pokriće cjelokupnih ili dijela troškova školske prehrane u školskoj godini 2016./2017., a koju izjavu potpisuje jedan od roditelja (odnosno jedan od zakonskih skrbnika, posvojitelja ili udomitelja)

**III. Dokazana dokumentacija za točke c), f), h) i i) nalazi se u Privitku 4. kojeg možete koristiti.**

**IV. Rok za dostavu dokumentacije:**

 **14. rujna do 9.00 sati**